Марко Ганчев
Защо пишем лошо

chitanka.info

В началото с изкусно слово

бичувахме си обществото

и с образи великолепни.

Това не бе проблем, защото

нас тая работа ни лепне:

талант, идея и готово!

Ала за наша изненада

вместо като пребито псе

побоя си да понесе,

което с право му се пада,

то обществото дяволито

се заоблизва — куче сито —

от естетическа наслада.

Аха, си рекохме, така ли?

И почнахме да пишем в стил

по-сух дори и от страгали,

по-плосък даже от пестил.

И получава си каквото

заслужило е обществото.

1978

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.